cyanic-selkie/wikianc huggingface dataset:
Pretender (roman)
Pretender
De oare deis, as de stofwolken in bytsje oplutsen binne, fynt der in mienskiplike gearkomste fan 'e hasdrawad en de tashrid plak, de beide keamers fan it parlemint. Bren moat dêr ferantwurding ôflizze foar de twa jier duorjende reis mei de Phoenix nei Reunion en de ôfspraken dy't er út 'e namme fan 'e aiji en it parlemint mei de kyo makke hat. Mar it spul wurdt yn 'e bulten jage as der ûnder de gearkomste in moardoanslach plakfynt, dêr't de liifwachten fan Tabini mandélich oan binne. Bren, dy't op dat stuit mient dat de skutter it op Tabini foarsjoen hat, dûkt boppe-op 'e aiji en sleept him nei de grûn ta. Letter docht bliken dat de oanslachdoggers Bren sels út 'e wei romje woene, wat syn ûnberette aksje nei syn eigen tinken ta in farse makket. Syn die wie basearre op syn djippe, minsklike oertsjûging dat sûnder Tabini de hiele wrâld nei fan gychem gean sil, mar yn 'e eagen fan 'e oanwêzige atevi is it in utering fan man'chi, dy biologyske oandriuw dy't sy fiele om harren lieder te beskermjen, en dat misferstân docht mear om Bren en syn ideeën foar de atevi akseptabel te meitsjen as er mei wurden ea oprêde kinnen hat. En sa wurdt Bren foar de atevi tsjin wil en tank in held.
The Bourne Supremacy (film)
Plot
Danny Zorn, de eardere assistint fan Conklin, fermoedet dat de fingerôfdruk dy't it ûndersyk nei Bourne laat hat, mei opsetsin efterlitten is. Hy giet mei syn teory nei Abbott ta, dy't him ûnferhoeds ombringt sadat er Landy net fan syn befinings op 'e hichte bringe kin. As it lyk fan Zorn weromfûn wurdt, beart Abbott dat Bourne it dien hawwe moat, mar Landy fertrout it spul net, mei't se Zorn mei Abbott ôfsetten sjoen hat en boppedat wit dat Abbott dejinge is dy't Conklin likwidearje litten hat.
Prizen
The Bourne Supremacy wûn yn 2005 twa Britske Empire Awards yn 'e kategoryen bêste film en bêste akteur (Matt Damon). De film waard ek nominearre foar in Empire Award foar Britske regisseur fan it jier (Paul Greengrass). Fierders waard The Bourne Supremacy nominearre foar twa MTV Movie Awards (bêste aksjesêne en bêste akteur), in People's Choice Award (bêste dramafilm) en twa Teen Choice Awards (bêste aksjefilm en bêste akteur yn in aksjefilm).
Grifformearde tsjerke (Oerterp)
Skuorring
De gemeente waard jimmeroan grutter en telde al hast 900 leden doe't dûmny T.H. Medendorp yn 1940 beroppen waard. Tidens syn perioade yn Oerterp ûntstie in grut konflikt yn de Grifformearde Tsjerke, dêr't de lanlike synoade in grutte hân yn hie troch sûnder dat der fanút de tsjerken om frege wie in útspraak te dwaan oer kwestjes, dêr't oant dy tiid binnen de Grifformearde Tsjerke ferskillende mienings oer bestiene en dêr't de synoade yn 1942 in ein oan makke troch ien stânpunt ta lear te ferklearjen. Foar de grifformearde gemeente betsjutte it konflikt dat Medendorp en in mearderheid fan de tsjerkeried harren yn 1946 frij makken fan dat synoadebeslút en dêrmei ûntstie in skuorring yn it grifformearde bastion, dy't foar tal fan Oerterper famyljes en ferienings grutte gefolgen hie. De gemeente dy't har oansleat by de frijmakking krige al it tsjerklik besit tawiisd en de synodale grifformearden moasten alles wer fan de grûn ôf opbouwe.
Geghard
Kleaster Geghard (Armeensk: Գեղարդի վանք; Geghardi vank) is in kleaster yn de provinsje Kotajk yn Armeenje. Karakteristyk binne de foar in part yn de rotsen úthoude kleasterromten. It kleaster heart ta wichtichste bouwurken fan de Armeenske-Apostolyske Tsjerke en is sûnt it jier 2000 wrâlderfgoed fan UNESCO.
Four Christmases
Plot
Ta oermjitte fan ramp wurde se dêr ek noch (tsjin wil en tank) ynterviewd troch in ferslachjouster, mei as gefolch dat se op it lokale nijs komme en dat harren famyljes sjogge dat se noch yn San Francisco binne en foarearst nearne hinne geane. Se wurde dan fuortendaliks opskille en min ofte mear twongen om dochs noch op famyljebesite te gean. Om't sawol Brad syn âlden as Kate harres skieden binne, betsjut dat dat se fjouwer kear op ien dei kryst fiere moatte.
Ien jier letter, ier op 'e moarn fan nijjiersdei, komt yn it sikehûs yn San Francisco it earste bern fan Brad en Kate te wrâld. As de ferpleechster seit dat se de famylje der no ynroppe meie, fertelle se dat se Kate har swierwêzen de ôfrûne njoggen moannen soarchfâldich geheim holden hawwe foar harren famyljes, om't se dy der út noch yn net by hawwe wolle. Dan docht bliken dat harren bern de earste poppe fan it nije jier is, en in kameraploech fan it nijs komt de ferloskeamer yn om harren te lokwinskjen, mei as gefolch dat se op 'e lokale tillefyzje komme en sa op 'e nij ferret wurde oan harren famyljes.
Katarinatsjerke (Ulrum)
Ofskieding
Yn 1829 stie Hendrik de Cock as dûmny oan de herfoarme tsjerke fan Ulrum. De Cock hie ynearsten frijsinnige tinkbylden, mar kaam ûnder ynfloed fan syn otterdokse gemeenteleden yn Ulrum. Yn in petear foege gemeentelid Klaas Kuipenga him earlik ta dat syn preken him net folle seine. Syn útspraak Als ik één zucht tot mijn zaligheid moest toedoen, dan was ik voor eeuwig verloren sette De Cock oan it tinken en om de Doardtske learregels nochris op 'e nij te bestúdearjen. Dat brocht him ta de oertsjûging dat de herfoarme tsjerke ûnder Willem I tefolle fan de grifformearde belidenis ôfwykte. Syn otterdoksere preken soargen foar folle tsjerken, mar syn ferset, it dopen fan bern út oare gemeentes en it fulminearjen tsjin kritisi brocht him ek yn konflikt mei de klassis. It liede ynearsten ta it tydlik út it amt setten en dêrnei de ôfsetting as dûmny. De tsjerkeried bleau lykwols efter De Cock stean en doe't fanwegen omstannichheden dûmny Hendrik Peter Scholte út it Brabânske Doeveren, in meistanner fan De Cock, nei Ulrum kaam, mocht dy op snein net yn 'e tsjerke preekje, om't it sa beöardere wie dat de frijsinnige dûmny fan Liens foargean moast. De oerheid liet troch plysjes de tsjerke slute, mar Scholte hold bûten op in stik lân op in karre in preek, dêr't hûnderten minsken op ôf setten. De oare deis, op 13 oktober 1834, sei De Cock dat er him ôfskiede woe fan de tsjerke. De hiele tsjerkeried soe de dûmny folgje yn it losmeitsjen fan de Nederlânsk Herfoarme Tsjerke, dat bekend wurde soe as de ôfskieding fan 1834. Doe't it nijs yn it lân bekend waard folgen der mear gemeentes, fral yn de trije noardlike provinsjes. De Cock lei dêrmei de grûnslach foar de lettere Grifformearde Tsjerken yn Nederlân.
Genovevatsjerke (Jelsum)
Ynrjochting
thumb|left|175px|Oargel It tonferwulft datearret noch út de katolike tiid en de rozetten binne fersierd mei symboalen fan it lijen fan Kristus. De iken preekstoel stamt út it begjin fan de 18e iuw en is makke troch Jan Aukes. Oer it middenpaad en foar de preekstoel lizze âlde sarken. De dûmny en strider tsjin it byleauwen Balthasar Bekker fûn hjir syn lêste rêstplak. Yn de tsjerke steane in pear tige âlde tsjerkebanken mei let-goatysk snijwurk út de 16e iuw. Yn 1660 krige de tsjerke nije banken, dêr't ek noch in pear fan bewarre binne. De oare banken binne 19e iuwsk. De reade sânstien yn it foarportaal wie fan it grêf fan S. Saeck Donia, de priores fan it nonnekleaster Bethlehem by Bartlehiem.
Yn de toer hingje twa klokken. De âldste stamt út de 13e iuw. De gruttere klok waard yn 1671 troch Petrus Overney getten. It smei-izeren oerwurk is 17e iuwsk.
Win Tin
Op 23 septimber 2008, hy wie doe 79 jier, waard er frijlitten. Fuort dêrnei gong er fierder mei syn politike aktiviteiten. Hy fergadere mei leden fan de partij en makke plannen om de NLD te reörganisearjen.
Oarlochsrôle
De Oarlochsrôle of de Oarlochsregel, eins titele De Oarloch fan de Soannen fan it Ljocht tsjin de Soannen fan it Tsjuster, is in sektaryske joadske tekst dy't yn 'e midden fan 'e tweintichste iuw te Qumran, yn it Westjordaanlân, ûntdutsen waard as ûnderdiel fan 'e skat oan âlde geskriften dy't bekend kommen is te stean as de Deade-Seerôlen. It is in soarte fan hânlieding foar militêre organisaasje en strategy, dy't oantroffen waard yn Grot 1 en 4 te Qumran, yn it besit kaam fan 'e Hebriuwske Universiteit fan Jeruzalim en publisearre waard yn 1955, troch de Israelyske ûndersiker Eleazar Sukenik. It dokumint bestiet út ferskate boekrôlen en fragminten, mei as wichtichsten 1QM en 4Q491-497.
Bell YFM-1 Airacuda
De Airacuda wie Bell Aircraft's antwurd op de fraach nei in "bomber destroyer" en jachtkruser. Hoewol't der ien squadron mei dit tastel foarme waard, binnen der njonken it prototype mar 12 produksjemodellen makke yn trije ferzjes dy't in bytsje fan elkoar ferskilden. It squadron wie operasjoneel fan 1938 oant 1940.
Lek en brek
Alles meiïnoar moat it tastel as in mislearre ûntwerp beskôge wurde: te swier, te stadich, ekstreem ynstabyl om de dwers-as (stampe) en op ien motor praktysk net te behearskjen; de motors wiene tige gefoelich foar te hjit wurden.
Ten Post
Skiednis
De plaknamme Ten Post wurdt foar it earst neamd yn in Frysktalich ferdrach út 1385 mei it segel fan de haadling Gerbod to tha Posta. Nei alle gedachten betsjut it "by de houten brêge" (nammentlik de houten brêge oer de Fivel). Te fergelykjen binne de plaknammen Bûtenpost en Lytsepost, dy't foar it earst yn 1388 as 'Post' foarkomme. Yn 1424 waard it diel fan it Damsterdjip nei Grins groeven. It jaachpaad naam lang om let it ferkear oer fan it oarspronklike paad tusken de stêden Grins en Emden, wertroch't Ten Post de foarm fan in kanaaldoarp krige. It buorskip Kröddeburen ûnstie lykwols by de âlde ferkearsier. Oan de noardlike kant fan Ten Post lei de boarch Tammingahuizen. De grûn fan de boarch is noch jimmeroan goed yn it lânskip werom te finen. By it doarp hawwe fjouwer boargen stien: Oldenhuis, Tuwinga, Tammingahuizen en Aldersum.
Goede Hoedertsjerke (Bedum)
Oargel
It oargel waard yn de jierren 1941-1942 troch Valckx & van Kouteren boud. Yn 1969 fûn in restauraasje plak en op oantrunen fan de organist fan de tsjerke in útwreiding fan de disposysje. Yn de jierren 1980 waard it oargel op 'e nij feroare en krige it ynstrumint mei gebrûk fan materjaal fan oare oargels twa manualen mei twintich registers. Yn 1995 folge in lêste útwreiding mei tafoeging fan in Trompet Magna 8 (in hegedrukregister) op it tredde manuaal.
Cascades
Spoar
De Great Northern Railroad lei in Transkontinintale spoarwei oan fan Saint Paul (Minnesota) nei Seattle en dy moast troch it Cascadesberchtme gean. De rûte troch it berchtme hat sûnt it oanlizzen yn 1893 in tal farianten kend. Ynearsten lei der in saneamde hinne-en-wer-paad de berch op en ôf. Dat betsjutte in grutte lingte en in drege oergong troch it berchtme. De spoarwei lei in grut part fan it jier ûnder in tsjokke laach snie en dat makke de finansiering fan it spoar dreech. Om dat better te meitsjen waarden in tal tunnels oanlein, lykas de Cascade Tunnel, dy't iepene waard mei in lingte fan 4.200 meter, en de tunnel fan Stampede Pass. De snie bleau in probleem en op 1 maart 1910 kamen 96 minsken om it libben doe't in lawine in trein rekke. Dêrnjonken blieken de útlaatgassen fan steamlokomotiven in probleem. Om de problemen op te lossen waard de hjoeddeiske Cascade Tunnel mei in lingte fan 12,5 kilometer boud tusken 1925 en 1929. De tunnel leit 153 meter leger ferlike mei de foarige tunnel en dat betsjutte dus dat de treinen minder klimme te hoechden.
Nijjiersrevu fan Koatstertille
Under de Tilster Toer
Mei de titel Under de Tilster Toer waard troch de nijjiersploech it spits ôfbiten fan Kuturele Haadstêd 2018. Foar dizze 21e nijjiersrevu waarden fan ein desimber 2017 ôf seis foarstellings jûn. Neist santjin folwoeksenen spilen dat jier foar it earst in seistal jongere bern mei. De revu spilet him ôf yn de Kulturele Haadstâd, mar ek Tilster situaasjes as de bio-fergister en de oanbesteding troch Taksy Waaksma krigen omtinken. Yn it skoft en nei ôfrin wie der muzyk.
Kama (rivier)
De rivier streamt fierder nei it suden nei Tatarstan, dêr't er oergiet yn de Beneden-Kamaopslachmar. In stikje fierder nei it westen folget de Opslachmar fan Samara, dy't útmûnet yn de Wolga. De rivier is in drokke hannelsrûte. De rivier is befarber fan it plak Kertsjevski (966 km) ôf en by heechwetter noch 600 kilometer fierder streamop. De rivier wurdt geregeldwei baggere.
Sydrivieren en opslachmarren
De opslachmarren yn de Kama binne part fan de Wolga-Kama-kaskade, it binne:
Kristoffel fan Seton
Libben
Under de Earste Skotske Unôfhinklikheidsoarloch wie Seton op 10 febrewaris 1306 oanwêzich doe't syn sweager Robert yn 'e Greyfriars Kirk yn Dumfries syn rivaal Jan III fan Comyn, hear fan Badenoch deadie. Dêrby soe Seton eigenhandich de ridder Robert fan Comyn delslein hawwe doe't dy syn omkesizzer te help komme woe. Neitiid waarden Robert, Seton, Seton syn broer Jan en Aleksander Lindsay fan Barnweill foar de moard yn 'e Greyfriars Kirk troch paus Klemins V ekskommunisearre.
Seton wie op 25 maart 1306 te Scone ek oanwêzich by de kroaning fan Robert fan Bruce ta kening fan Skotlân. Guon boarnen neame him as ien fan 'e dielnimmers oan 'e Slach by Methven, op 19 juny datselde jiers, mar it is wierskynliker dat der him doe al yn it Kastiel fan Loch Doon befûn, dêr't er neitiid by de ferdigening belutsen wie. Loch Doon wie in wichtich kastiel foar it Hûs Bruce yn harren hoedanichheid fan greven fan Carrick, en it wie ien fan trije fêstings dy't Robert fan Bruce besocht te behâlden nei't er it mei syn kroaning iepentlik tsjin Edwert I fan Ingelân yn 'e kant set hie.
Kessel (Star Wars)
Sadwaande moatte se útwike yn 'e ûnferkende dize. Efterfolge troch Keizerlike TIE-jagers en in reuseftich wêzen mei tentakels dat yn 'e dize libbet, kinne se op it nipperke ûntkomme oan in swart gat trochdat Beckett de motors fan 'e Falcon opfiert mei in dripke coäxium. Mei help fan Qi'ra slút Lando it ûnthâld fan L3-37 oan op 'e boardkompjûter fan 'e Millennium Falcon, wêrmei't er dy beiden mei-inoar ferraant. Troch it gebrûk fan 'e navigaasjedatabase fan L3-37, dy't neffens Lando de bêste yn it Stjerrestelsel wêze soe, slagget it Han om in paad werom út 'e dize te finen en dêrby de Keizerlike blokkade alhiel te omsilen.
Frozen (franchise)
Frozen
Frozen waard regissearre troch Chris Buck en Jennifer Lee nei in senario fan Lee. De film gie op 19 novimber 2013 yn premiêre, en brocht $1.291 miljoen op tsjin in budget fan $150 miljoen. Dêrmei wie it de meast opbringende animaasjefilm aller tiden en de op tolve nei meast opbringende film aller tiden. Frozen wûn twa Oscars (wêrûnder de Oscar foar Bêste Lange Animaasjefilm), twa Golden Globes (wêrûnder de Golden Globe foar Bêste Lange Animaasjefilm), twa Grammy Awards, ien BAFTA, fiif Annie Awards en in Saturn Award.
Frozen II
Yn Frozen II, dat trije jier nei de foarfallen yn Frozen spilet, sette Elsa (Idina Menzel), Anna (Kristen Bell), Kristoff (Jonathan Groff), Sven en Olaf (Josh Gad) ôf op in reis om utens. Harren doel is om 'e oarsprong te ûntdekken fan Elsa har boppenatuerlike krêften en it keninkryk Arendelle te rêden nei't Elsa oanroppen is troch in mysterieuze stimme.
Kristlike Grifformearde Tsjerke Petrusgemeente (Broeksterwâld)
Skiednis
Yn novimber 1990 fûn der in skuorring yn de kristlik grifformearde gemeente plak. Der ûntstiene twa gemeenten, de Andreasgemeente en de Petrusgemeente. Beide gemeenten bleaune de tsjerke brûken, mar holden aparte tsjinsten. De Andreasgemeente waard letter útkocht en fûn in nij ûnderkommen yn de eardere frijmakke tsjerke fan Damwâld oan de Foarwei.
Aleksander Nevski-kleaster
De Trije-ienheidskatedraal
De boumaster Ivan Jegorovitsj Starov liet tusken 1775 en 1790 de Trije-ienheidskatedraal bouwe. It heechklassisistyske gebou hat it grûnplan fan in latynsk krús mei in trijeskepige tsjerke. De tagong wurdt foarme troch in portikus mei seis pylders. Net sa passend by de otterdokske arsjitektuer binne de twa klokketuorren. De katedraal hat in rike ynrjochting. De fresko's yn it ferwulft en de koepel binne neffens tekenings fan Giacomo Quarenghi makke. De ikonostase fan wyt moarmer en reade agaat is net opfolle mei de wênstige ikoanen, mar mei reproduksjes fan Antoon van Dyck, Peter Paul Rubens, Leandro Bassano en Guido Reni en wurken fan Russyske skilders. In skilderij fan de Ferkundiging achter de ikonostaze is orizjineel en makke troch Anton Raphael Mengs.
Octopussy (film)
Octopussy is in Britsk-Amerikaanske spionaazjeskriller út 1983 ûnder rezjy fan John Glen, mei yn 'e haadrollen Roger Moore as geheim agint James Bond en Maud Adams as Bond girl Octopussy. De titel betsjut letterlik "Oktopoeske" en is in gearlûking fan "oktopus" en "poeske". It is wat op it rântsje ôf, om't pussy ek "fagina" betsjutte kin. De film ûntliend syn namme oan it postúm ferskynde koarte ferhaal mei deselde namme fan Ian Fleming út 1966, mar de plot is fierhinne orizjineel.
Plot
Werom yn it haadkertier fan MI6 yn Yndia identifisearret Q oan 'e hân fan 'e beskriuwing fan Magda har tatoeaazje de oktopus as in blauringoktopus, in lytse mar tige giftige soarte. Dat bist en de oantsjutting "octopussy" liede Bond nei in rike en mysterieuze mastersmokkelster dy't harsels Octopussy neamt, en in paleis op in eilantsje yn in mar bewennet, dêr't inkeld froulju komme meie. Hja wurket gear mei Kamal Khan, en Magda is ien fan har ûnderhearrigen. Bond ynfiltrearret yn har paleis om te sjen wat er útfine kin, mar Octopussy blykt him al te ferwachtsjen. Hja hat in persoanlike konneksje mei Bond om't hja de dochter is fan majoar Dexter-Smythe silger, in Britsk ofsier dy't Bond by ien fan syn earste misjes arrestearje moast foar lânferrie. Bond liet de man lykwols de kar om selsmoard te dwaan as er dat leaver woe as terjocht stean, en Octopussy is him dêr noch altyd tankber foar. Hja nûget him út om yn har paleis te ferbliuwen as har gast.
Bond besiket by de bom te kommen, dy't al op in trein nei it Westen laden is. Hy deadet Mischka, mar wit de bom net te berikken foar't de trein ôfset. Dêrop stelt er Orlov syn auto, dêr't er de bannen fan stikken riidt op in spikermatte. Neitiid giet er it spoar op, efter de trein oan, wêrby't de bleate felgen fan 'e auto aldergeloks persiis op 'e spoarrails passe. Orlov set ûnderwilens yn in oare auto de efterfolging yn. Bond wit de trein op in parallelle spoarline te efterheljen, en klimt oan board krekt foar't syn auto skept en ferneatige wurdt troch in trein dy't de oare kant út giet. As de trein de Westdútske grins oer giet, en Orlov te let arrivearret om dat tsjin te hâlden, wol er lykwols de trein efternei. Dêrop wurdt er deasketten troch Eastdútske grinswachten dy't him oansjogge foar in oerrinder.
Casting
Nei de foargeande James Bond-film, For Your Eyes Only (1981) hie Roger Moore oanjûn dat er wol ophâlde woe mei de rol fan James Bond. Sadwaande seagen de produsinten om nei in oare gaadlike fertolker. Men tocht oan Timothy Dalton en Lewis Collins, en de Britske akteurs Michael Billington en Oliver Tobias en de Amerikaan James Brolin diene ek wier audysje. Der geane ûnbefêstige berjochten oer sawol Tobias as Brolin dat dy al oannommen wie as de nije Bond. Doe't lykwols oankundige waard dat hast tagelyk mei Octopussy ek in James Bond-film fan in rivalisearjende studio útkomme soe, Never Say Never Again, mei de oarspronklike James Bond-fertolker Sean Connery yn 'e haadrol, betochten de produsinten har. Se wiene deabenaud dat har film mei in ûnbekende, of alteast ûnfertroude, James Bond troch tadwaan fan Connery ûndersnije soe, dat se praten op Roger Moore yn oant dy deryn tastimde om op 'e nij de rol fan Bond op him te nimmen.
Opbringst
Octopussy brocht yn 'e bioskopen yn 'e Feriene Steaten en Kanada $67,8 miljoen op, en yn alle oare lannen en territoaria $119,7 miljoen. Wrâldwiid kaam de opbringst dêrmei út op $187,5 miljoen. Ofset tsjin it budget fan $27,5 miljoen betsjut dat in winst fan persiis $160 miljoen, hoewol't dêr de marketingkosten noch wol ôf moatte. Dêrmei brocht Octopussy justjes minder op as For Your Eyes Only, de foargeande James Bond-film fan Eon Productions, mar mear as de rivalisearjende Bond-ferfilming Never Say Never Again, dy't in pear moannen letter útkaam.
Gûs-Chrûstalny
It besjen wurdich
De Trije-ienheidstsjerke fan de stêd stamt út 1816, doe't by de kristalfabryk yn it doedestiidske doarp in oan Anna en Joachim boude neoklassisistyske tsjerke boud waard. Yn de jierren 1848-1850 waard de tsjerke útwreide mei in refter, in Trije-ienheidskapel en in klokketoer. De tsjerke waard yn 1936 sletten en brûkt troch de brânwar, mar yn de 1989 werom jûn oan de Russysk-Otterdokse Tsjerke en moast hast folslein rekonstruëarre wurde.
Ine Veen
Biografy
Ein jierren tachtich sette Veen in punt efter har karriêre as aktrise, mar oant 1991 wie se noch geregeldwei op de radio te hearren yn harkspullen en literêre programma's dêr't se gedichten foardroech. Se wie model foar ûnder oaren Gerard Hordijk, Adrian Stahlecker, Wim van Beelen, Jean de Blieck, Frans Erkelens en Jean Thomassen, mar dêrnei lei hja har ta op de skilderkeunst en ûntwikkele in hiel eigen styl.
Antilopekobisten
Tûke-opbou
De tradisjonele yndieling fan 'e antilopekobisten is sa:
Goritsi-Opstanningskleaster
It Opstanningskleaster fan Goritsi (Russysk: Горицкий Воскресенский монастырь) is in otterdoks nonnenkleaster yn it doarp Goritsi (oblast Vologda) yn it noarden fan Ruslân. It leit oan de Sjeksna, seis kilometer fan Kirillov en it Kirillo-Belozerski-kleaster.
It kleaster yn de 20e iuw
thumb|left|250px| Restaurearre Trije-ienheidstsjerke Nei de Oktoberrevolúsje waard fan it kleaster in lânbousintrum makke, dêr't de nonnen wurkje moasten. Yn 1932 waard it kleaster sletten en de nonnen ferspraat oer ferskillende doarpen. Yn 1937 waarden in soad nonnen oppakt en fermoarde, wêrûnder ek de 70 jier âlde oerste Zosima.
Gebouwen
Bûten de kleastermuorren stiet oan de westlike kant de Marije-Presintaasjetsjerke. De tsjerke stamt út 1821 en bleau yn de Sovjet-tiid fan de tsjerken it langst iepen. Yn 1941 waard de tsjerke sletten foar de earetsjinst. It gebou die dêrnei as garaazje tsjinst en om it gebou dêr geskikt foar te meitsjen moast der in grutte iepening yn de muorren makke wurde. Yn de jierren 1990 waard de tsjerke werom jûn oan de Russysk-Otterdokse Tsjerke. De lytse Jehannes de Doper-kapel oan it mar datearret út it begjin fan de 20e iuw.
Baan (astronomy)
Eftergrûn
Om foar te kommen dat in (keunstmjittige of natuerlike) satellyt as gefolch fan 'e tragens fan 'e orbitale beweging fierder fan it himellichem ôf rekket, of as gefolch fan 'e swiertekrêft tsjin it himellichem oan klapt, moatte de striel en de faasje derfan mei-inoar yn oerienstimming wêze. Mei de wetten fan Newton kin berekkene wurde hokker hichte oft by hokker faasje heart om in satellyt yn in stabile baan te hâlden.
Fan Noli
Politike karriêre
Yn 1908 begûn Noli oan in stúdzje oan 'e Universiteit fan Harvard, dy't er yn 1912 mei goed gefolch beëinige. Dêrop kearde er werom nei Jeropa, dêr't dat jiers de hiele Balkan yn ûnstjoer rekke wie fanwegen de Earste Balkanoarloch, wêrby't de alliëarde legers fan Grikelân, Servje, Bulgarije en Montenegro it Osmaanske Ryk in ferpletterjende nederlaach tabrocht hiene en hast alle lân oan 'e Jeropeeske kant fan 'e Bosporus ôfnommen hiene. De Albanezen, dy't oars as harren buorfolken foartiid noch binnen it Osmaanske Ryk wenne hiene, beskikten net oer in eigen leger om harren belangen te waarboargjen, en it wie oan Noli en oare ballingen om yn 'e haadstêden fan 'e Jeropeeske grutmachten de stifting fan in Albaneeske steat te bepleitsjen foar't Grikelân, Servje en Montenegro Albaanje ûnderinoar ferpartsje koene.
Baan (astronomy)
LEO
Alle satelliten dy't har tusken likernôch 350 en 1.400 km boppe it Ierdoerflak befine, wurde ta de LEO-kategory rekkene, mei't se yn in lege baan draaie, in saneamde low Earth orbit of LEO. Op dy hichten wurde benammen kommunikaasjesatelliten oantroffen en teffens wittenskiplike satelliten, wêrmei't ûndersyk ferrjochte wurdt nei de boppeste lagen fan 'e atmosfear. De hichte fan 350 km is minimaal; by in noch legere baan is de luchtwjerstân te heech en sil de satellyt al rillegau wer nei de Ierde weromfalle.
Frozen Fever
Plot
De ûndogenske lytse sniemantsjes bejouwe har nei it binnenplak ta, dêr't se alle tariedings foar it hichtepunt fan Anna har jierdei begjinne te ûntmanteljen. Kristoff, Sven en Olaf besykje de lytse dogeneatsjes tsjin te kearen, mei hilaryske gefolgen. Underwilens boazet Elsa har tastân fluch oan en begjint se te dwyljen fan 'e koarts. Nei't se op in hier nei fan 'e klokketoer ôfknoffele is, wit Anna har einlings en te'n lêsten te bepraten om har troch har op bêd stopje te litten. Wylst se weromrinne nei it kastiel, biedt Elsa har suster har ûntskuldigings oan om't se dizze jierdei ek alwer ferrinnewearre hat, mar Anna bewissiget har derfan dat der neat ferrinnewearre is. Krektoarsom, dat Elsa talit dat Anna har fersoarget, is foar Anna it bêste jierdeiskado dat se ea krigen hat.
As de beide susters by de poarten fan it kastiel oankomme en it binnenplak oprinne, sjogge se dêr Kristoff, Sven en Olaf, dy't de iistaart besykje te rêden fan in lytse berch fan miniatuersniemantsjes. Elsa proest daliks op 'e nij en sjocht dan einlings dat sy it sels is dy't de lytse wêzentsjes produsearret. Nettsjinsteande alles dat Anna dertsjin ynleit, stiet Elsa derop om 'e feestlikheden te besluten troch op in reuseftige Alpenhoarn te blazen. Ynstee fan derop te blazen, proest se der lykwols yn, wat in reuseftige sniebal feroarsaket dy't troch de Alpenhoarn lansearre wurdt en alhiel oer de see nei de Sudereilannen fljocht. Dêr komt er del op 'e aaklike prins Hans (sjoch: Frozen), dy't troch de krêft fan 'e sniebal yn in weinfol hynstedong smiten wurdt.
Nikolaastsjerke (Koarnjum)
Oargel
Nei de bou fan de tsjerke yn 1882 waard troch L. van Dam & Soannen in nij oargel boud. Sûnt de bou is der neat mear oan it ynstrumint feroare. It oargel waarden fan 2013 oant 2014 restaurearre.
Baan (astronomy)
Sirkulêre banen
Sirkulêre banen binne geosyngroane banen dy't net yn it flak fan 'e evener lizze. De hichte fan sa'n baan bedraacht 35.785 km. In satellyt yn in sirkulêre baan sil hieltyd acht-foarmige figuerkes yn 'e buert fan deselde lingtegraad meitsje, mei it krúspunt rjocht boppe it snijpunt fan dy meridiaan mei de evener. De uterste noardlike en súdlike posysjes lizze dan rjocht boppe dy lingtegraad, wêrby't de satellyt hieltyd yn eastlike rjochting mei de draaiïng fan 'e Ierde mei beweecht om syn posysje te hanthavenjen.
GEO
Fan itselde prinsipe waard gebrûk makke troch û.m. de Apollomisjes nei de Moanne, en ek romtesondes wurde earst yn in GTO brocht ear't se oan har lange reis begjinne. Guon lansearfartugen, wêrûnder ferskate útfierings fan 'e Jeropeeske Arianeraket, kinne in satellyt streekrjocht yn in GTO bringe sûnder earst gebrûk te meitsjen fan in LEO.
Unthâld (psychology)
Emosjoneel ûnthâld
Emoasjes kinne lykwols ek ûnbewust opslein wurde yn in net-deklaratyf ûnthâldssysteem yn 'e harsens. By freeskondisjonearring, bgl., is der sprake fan ynfloed fan sawol de amygdala as de hippokampus. Men moat dan tinke oan in bern dat him baarnt oan fjoer; troch freeskondisjonearring sil it dêrnei foarsichtich wêze him net wer te brânen. Sokke oanlearde eangst kin in automatyske skrikreäksje fuortsterkje. Ek binne der oanwizings, bgl. yn 'e foarm fan it mere-exposure-effekt, foar it bestean fan in spesifike foarm fan in net-deklaratyf affektyf ûnthâld.
Jehannestsjerke (Burchwert)
Oargel
Rillegau nei de grutte werynrjochting fan de tsjerke yn de 18e iuw krige Burchwert in nije oargel. Foar dy tiid moast de gemeente him berêde mei in posityf. De bou fan it nije oargel waard mooglik makke troch de erfenis fan Klaas Grons, dy't by syn ferstjerren yn 1734 ornearre dat út syn besit in nij oargel foar de tsjerke boud wurke moast. Syn mem Ytsje Buwalda joech opdracht oan Johann Michael Schwartzburg, in feint fan Christian Müller, de bouwer fan it oargel fan de Grutte Tsjerke yn Ljouwert, it oargel te bouwen. Fan de fiif oargels dy't Schwartzburg yn Fryslân boude, binne fjouwer bewarre bleaun. Njonken Burchwert besitte de tsjerken fan Wolvegea, Ljouwert (Waalske Tsjerke) en Moarre in ynstrumint fan Schwartzburg.
Tim Allen
Jonkheid en oplieding
Allen gie yn Birmingham nei de middelbere skoalle, dêr't er syn earste ûnderfining op it mêd fan aktearjen opdie by de skoaltoanielklub. Neitiid studearre er oan 'e Universiteit fan Sintraal Michigan, yn Mount Pleasant, mar stapte yn 1974 oer nei de Universiteit fan Westlik Michigan, yn Kalamazoo. Dêr wurke er by it universiteitsradiostasjon WIDR en behelle er yn 1976 in bachelorstitel yn kommunikaasjekunde mei in spesjalisaasje yn radio- en tillefyzjeproduksje en as byfakken filosofy en design.
Damsterdjip
thumb|Rin fan it Damsterdjip thumb|It Damsterdjip by Garrelsweer thumb|Hingjende kokens boppe it Damsterdjip yn Appingedam thumb|It Damsterdjip by Delfsyl It Damsterdjip (Grinslânsk: Damsterdaip) is in 27 km lang kanaal tusken de stêd Grins en Delfsyl, dêr't it útrint yn de Iems. It kanaal is ferneamd nei de stêd Appingedam.
Brêgen
Oare wichtige tillen leine by Muda (neamd yn 1439), Merum, Loppersum, Wirdum en Tjamsweer. Appingedam hie fjouwer fêste brêgen, de stiennen Damsterbrêge (1400), Broederbrug of Vlintenbrug, fierder in flapbrêge oer de Groote Heekt. Fêste brêgen wiene der ek yn Oosterhoogebrug (1428), Ruischerbrug (1465) en Ten Post.
Lockheed U-2
De U-2 bleau yn tsjinst nei de ein fan de Kâlde Kriich en is ien fan de tastellen dy't mear as 50 jier troch de USAF brûkt binne. It hat in rol spile by de konflikten yn Afganistan, Irak en by ferskate multynasjonale NATO-operaasjes. De rol fan de U2 wurdt anno 2014 hieltyd mear oernaam troch alternative apparaten en fleanmasines: ferkenningssatelliten, ûnbemanne drones (lykas de Northrop Grumman RQ-4 Global Hawk) en konvinsjonele fleantugen.
Grifformearde tsjerke (Broeksterwâld)
De Grifformearde Tsjerke oan de Ds. Feitsmawei 2 is it gebou fan de protestanske gemeente fan Broeksterwâld. De gemeente fan Broeksterwâld is wat leeftyd oanbelanget ien fan de jongste gemeenten fan de PKN en oars as in soad oare protestanske tsjerken ken de gemeente gjin delgong fan it tal leden. Yn 2012 fierde de gemeente har 125-jierrich bestean.
Johan Kaartpriis
De Johan Kaartpriis is neamd nei de Nederlânske akteur Johan Kaart (1897 -1976) en wurdt alle jierren takend oan in persoan dy't in opmerklike prestaasjes op it mêd fan teateramusemint levere hat. De priis kin ek sjoen wurde as in 'sjenrepriis'.
Rede Globo
Rede Globo is in Braziliaansk telefyzjenetwurk eigendom fan mediagroep Grupo Globo, dat syn haadkantoar yn Rio de Janeiro hat. It waard oprjochte troch Roberto Marinho op 26 april 1965.
Alvestêdehal
De Alvestêdehal (Nederlânsk en offisjeel: Elfstedenhal) is in sportkompleks en oerdutsen keunstiisbaan yn 'e Fryske haadstêd Ljouwert. Neffens de eigen webside kin men der dwaan oan hurdriden, iishokky, shorttrack, keunstriden, prikslydzjen en curling. It wichtichste ûnderdiel is in 400-meterbaan foar hurdriden, dy't de namme Atsje Keulen-Deelstra-baan krigen hat. Dit is de twadde 400-meterbaan yn Fryslân, njonken dy fan Thialf op it Hearrenfean.
Skiednis fan de Babyloanyske Ballingskip
Ynhâld
Yn 'e Skiednis fan de Babyloanyske Ballingskip, dy't swier op it bibelboek Jeremia stipet, kriget de profeet Jeremia fan God de opdracht om te profetearjen fan syn oansteande fûnis oer it keninkryk Juda, om't de Judeeërs har ta oare goaden rjochte hawwe. Jeremia lêst dêrop kening Sedekía it leksum (haadstik 1-4), mar wurdt nei in konfrontaasje mei de falske profeet Chananja yn it tichthûs smiten (h. 5). De Etiopyske paleiseunúch Ebed-Mêlek (neamd yn Jeremia 38:7-13) wit him wer frij te krijen (h. 6), mar Jeremia wurdt fannijs troch God opdroegen om 'e kening it mannewaar op te sizzen, en bedarret wer yn it tichthûs (h. 7-11). Ebed-Mêlek komt op 'e nij te help en rêdt Jeremia foar de twadde kear út 'e finzenis (h. 12), mar de kening en it folk fan Juda bliuwe by har sûndich libben, dat God sprekt it fûnis oer har út (h. 12-15).
Wachter
"Wachter" of "wacht" hat yn de Wikipedy ferskate betsjuttings:
Oradour-sur-Glane
Oradour-sur-Glane is in gemeente en plak yn it departemint Haute-Vienne yn de regio Limousin yn west-sintraal Frankryk. It is it plak fan de Moardpartij fan Oradour-sur-Glane.
Hemminga (geslacht)
Hemminga is de namme fan in Frysk eigenierdegeslacht dat yn 'e tiid fan de Republyk fan de Sân Feriene Nederlannen diel útmakke fan 'e Fryske reginteklasse. It geslacht liet benammen spoaren nei yn Beetstersweach en Olterterp, en ek yn 'e omkriten fan Boarnburgum troch de feanterij. Johannes Martinus Hemminga wie fermoedlik de bouwer fan it hûs dat no bekend is as Eysingahûs. Inkele familyleden komme ek foar as Van Hemminga. thumb|It [[Eysingahûs (Beetstersweach)|Eysingahûs oan´e Haadstrjitte fan Beetstersweach]]
Hjoeddeiske tiid
Hjoed-de-dei komt de namme noch foar. Yn manlike line bin dêr ôfstammelingen bekind fan Ayso Hayes Hemminga. Inkele ôfstammelingen in froulike line nimme ek de namme Hemminga oan.
Ynternasjonaal Tekenfilmfestival fan Annecy
It Ynternasjonaal Tekenfilmfestival fan Annecy (Frânsk: Festival International du Film d'Animation d'Annecy) is in filmfestival dat elts jier yn juny holden wurdt yn 'e Frânske stêd Annecy. It evenemint is eksklusyf wijd oan tekenfilms. It waard foar it earst yn 1960 organisearre, en fûn oarspronklik ienris yn 'e twa jier plak. Pas yn 1998 waard it feroare yn in jierliks barren. It Ynternasjonaal Tekenfilmfestival fan Annecy is ien fan 'e fjouwer ynternasjonale tekenfilmfestivals yn 'e wrâld dy't sponsore wurde troch de International Animated Film Association (IAFA, of Frânsk: Association Internationale du Film d'Animation, ASIFA).
The Karate Kid Part III
Plot
Nei de oerwinning fan Daniel LaRusso yn it All-Valley Karate-toernoai fan 1984 (sjoch: The Karate Kid) falt John Kreese, de eigner fan 'e ferliezende Cobra Kai-dojo, op it parkearterrein syn eigen learlingen oan. Menear Miyagi, Daniel syn learaar, grypt yn, weeft sûnder swierrichheden mei him ôf en set him op fernederjende wize teplak (sjoch: The Karate Kid Part II). Neitiid litte Kreese syn learlingen, dy't no in priuwke fan syn wiere aard krigen hawwe, him yn 'e steek. In goed healjier letter moat Kreese syn dojo slute om't er gjin learlingen mear hat en it finansjeel net mear bolwurkje kin.
It wylde bonsaibeamke is ûnderwilens wer oaninoar groeid, en de oare deis sette Miyagi en Daniel it wer werom op syn âlde plak op it klif. Dêrnei begjinne se oan 'e training fan 'e tradisjonele, ferdigenjende foarm fan karate fan Miyagi. Op it toernoai berikt Mike mei gemak de finale, wêryn't er tsjin Daniel útkomt. Silver en Kreese oarderje him om Daniel safolle mooglik pine lije te litten, troch de hiele omgong lang de skoare op 0-0 te hâlden. Dat docht Mike troch hieltyd in punt te skoaren mei in korrekte karatetechnyk en dan in ûnreglemintêre skop of slach út te dielen, dêr't er dat punt wer troch kwytrekket. As der nei de fêststelde tiid fan 'e omgong gjin winner is, giet de partij oer yn sudden death, wêrby't it earstfolgjende punt de oerwinner bepaalt. Foar't de fêststelde tiid om is, komt Mike Daniel al sa op 't sear dat dy bang fan him wurdt.
Kendra Spade
Kendra Spade, echte namme: Michaela McComick (Kelso (Louisiana), 11 maaie 1998), is in Amerikaansk neakenmodel en pornografysk aktrise fan mingd Angelsaksysk Amerikaansk en Filipynsk etnysk komôf. Hja hat yn it ferline ek wol gebrûk makke fan 'e artystenammen Kendra Spades en Kandy Kuntpump. Spade sette yn 2017 útein mei in wurkpaad yn 'e Amerikaanske pornoyndustry en spile yn frijwat films.
Libben en karriêre
Under har karriêre hat Spade gearwurke mei kollega-aktrises as Lexi Belle, Maya Bijou, Casey Calvert, Lea Lexus en Kira Noir, en mei manlike tsjinspilers as Mike Adriano, Mick Blue, James Deen, Manuel Ferrara, Tommy Gunn, Steve Holmes, Keiran Lee, Logan Long, Sean Michaels, Ramon Nomar, Johnny Sins, Criss Strokes, Mark Wood en Prince Yahshua.
Tjalling Hidde Friso Halbertsma
Tjalling Hidde Friso Halbertsma (Doorn, 6 maart 1969) is in Nederlânske jurist, antropolooch en Mongoalje-saakkundige.
Tusken 1999 en 2006 wurke er yn Mongoalje en Sina. Halbertsma publisearre ferskate boeken oer syn reizen en skriuwt geregeldwei oer Mongoalje en Sina yn de South China Morning Post, Asian Art en de Nederlânske krante Trouw.
Ksenofon
Fjildtocht fan de Tsientûzen
Yn 401 f.Kr. helle Ksenofon syn Boeoatyske freon Proksenus him oer om mei te dwaan oan in militêre ekspedysje yn it Perzyske Ryk. De Perzyske prins Syrus de Jongere hie nammentlik in Gryksk hierlingeleger byinoar brocht om te besykjen en stjit syn âldere broer Artakserkses II fan 'e troan. Neffens Ksenofon sels hied er earst syn master Sokrates om rie frege, en hie dy him trochwiisd nei it Orakel fan Delfy. Ynstee fan te freegjen oft er meigean soe op 'e fjildtocht of net, frege Ksenofon it orakel lykwols oan hokker goaden oft er bidde en offerje moast om him derfan te bewissigjen dat er ûnskeind wer thúskomme soe. Doe't er neitiid mei syn antwurd weromkearde nei Atene en it ferhaal trochdie oan Sokrates, sette dy him teplak foar it stellen fan sa'n ûnoprjochte fraach.
It leger fan Syrus bestie út in soad Perzyske troepen oanfolle mei in grutte karkloft fan Grykske hierlingen, dy't harsels de Tsientûzen neamden, om't dat omtrint har oantal wie. Dêrby bearde Syrus dat er syn broer Artakserkses trou wie, mar oarloch fiere woe tsjin Tissafernes, de satraap fan 'e Perzyske provinsje Ioanje, en tsjin 'e opstannige Pisidiërs. Neffens Ksenofon waarden de Grykske hierlingen dêrtroch mislaat, en soene se har nea brûke litten hawwe as se fan it begjin ôf oan witten hiene dat Syrus fan doel wie en nim it tsjin 'e rjochtlike kening op. Pas doe't se al by Tarsus kommen wiene, djip yn it Perzyske Ryk, kaam de moard út. Dêrop wegeren de Griken earst noch fierder op te tsjen, oant ien fan harren oanfierders, de Spartaanske generaal Kleärchus, harren dêr dochs ta oerhelle.
Ballingskip yn Sparta
Under de fjildtocht wie Ksenofon djip ûnder de yndruk rekke fan 'e Spartaanske troepen en harren moreel, en doe't er weromkaam yn Grikelân en ûntdiek dat ûnder syn ôfwêzigens yn Atene syn master Sokrates eksekutearre wie, keas er foar ballingskip yn Sparta. It wie dêr dat er syn boeken skreau, wêrûnder de Anabasis, syn meast ferneamde wurk, dat in ferslach fan 'e fjildtocht fan de Tsientûzen is, mei dêrby in protte kriichskundige bysûnderheden. Fan syn oare wurken is de Hellenica in ferslach (en de wichtichste histoaryske boarne) fan it lêste diel fan 'e Peloponnezyske Oarloch (fan 431 oant 404 f.Kr.), en as sadanich kin it as in fuortsetting sjoen wurde fan 'e Skiednis fan de Peloponnezyske Oarloch fan Tusydides. It boek Agesilaus is in biografy fan 'e Spartaanske kening Agesilaüs II, mei wa't Ksenofon ûnder syn ballingskip befreone rekke.
Globodera rostochiensis
Biology
De nematoade hat fjouwer larvale stadia. It folwoeksen stadium is allinnich foar de reproduksje. . De larven fan it twadde larvale stadium foarmje systen, Se wurde lokt troch útskiedings fan de woartel en kringe mei in stilet, dy’t yn de mûleholte sit, de woartelsel yn. Yn it folwoeksen stadium bliuwt it wyfke oan de woartel fêstsitten, wylst it mantsje him troch de grûn nei it wyfke beweecht. Nei de befruchting giet it mantsje dea en ûntwikkelet it wyfke har fierder. . Se ferkleuret fan wyt nei goudgiel. De aaikes ûntwikkelje har yn it lichem fan it wyfke. As de aaikes ryp binne falt it wyfke fan de woartel en giet dea, wêrby’t de hûd fan it wyfke donkerbrún kleuret. Dy systen binne sawat 1 mm grut mei in leareftige hûd. Yn dy systen sitte yn it oanbegjin sa’n 400 aaien mei jonge larven. De deade syste kin de aaikes oant 20 jier beskermje. . Jierliks giet sawat in tredde part fan de aaien dea. Earst as der ierdappels yn de grûn set wurde, komme de larven út de aaien.
Resistinsje
Hoe sterk ierdappelsyste-ieltsjes har op de woartels fan in ierdappelras fermearderje is it jier, it ras en it persiel oars. Dêrom wurdt der oan relative fetberens wurke, de resistinsje fan in resistint ras foar in fetber ras oer. By it kweken fan in
Sjoch ek
Ierdappelwurgens
Tsjerke fan Ezinge
Gemeente
Yn 1966 binne de herfoarme gemeentes fan Ezinge, Feerwerd en Garnwerd-Oostum tegearre gien. Dêrnei binne de tsjerken fan Feerwerd, Garnwerd en Oostum oerdroegen oan de Stifting Alde Grinslânske Tsjerken. Op 1 jannewaris 2005 fusearre de herfoarme gemeente mei de grifformearde tsjerke fan Ezinge, dy't sûnt de protestantske gemeente Ezinge hjit.
Ben Sombogaart
Bernard Cornelis (Ben) Sombogaart (Amsterdam, 8 augustus 1947) is in Nederlânsk filmregisseur dy't bekend is fan in protte berneprogramma's en -films.
Krúsferheffingskatedraal (Sint-Petersburch)
Weromjefte
Bûten krige yn 2002 oan de kant fan it alter fan de katedraal in búste fan tsjaar Nikolaas II in plak. Yn 2013 krige de búste selsskip fan in búste fan tsarevitsj Aleksej en wer in jier letter waard der noch ien fan Aleksandra Fjodorovna tafoege. By de bylden steane in tal publikaasjebuorden mei ynformaasje oer it troch de Otterdokse Tsjerke hillich ferkleare tsarehûs.
Walfridustsjerke (Bedum)
Oargel
It Lohman-oargel fan de herfoarme tsjerke fan Bedum datearre fan 1805 en waard yn 1927 ferfongen troch in nij oargel an Hendrik Vegter. It âlde Lohman-oargel waard ferkocht oan de grifformearde tsjerke fan Roan, dêr't it oargel yn de jierrren 1960 ferfongen waard troch in nij oargel fan Pels en Van Leeuwen. It oargel yn Bedum is it earste en iennige oargel fan Vegter. Vegter wie boeresoan en die ûnderfining op by Eertman yn Noardwâld (Grinslân) en Dekker yn Goes. Doe't er werom kaam yn Grinslân boude er it oargel yn Bedum. De oargelbylden binne net bestean blean.
Fokker B.I (1922)
De Fokker B.I wie in troch Fokker yn 1922 boude fleanmasine ornearre foar ferkenning. De B.I wie in ûntwerp fan Walter Rethel. Yn 1926 folge in ferbettere ferzje, de B.III.
Ringkøbing-Skjern (gemeente)
Ringkøbing-Skjern is wat oerflak oanbelanget de grutste gemeente fan Denemark en de gemeente mei de measte doarpen.
Zwakkenburgermole
De restauraasje soe delkomme op in hast nije mûne en waard nei it wurk wer opboud oan de noardlike kant fan it kanaal. Op 10 oktober 2003 wie de weropbou foltôge en koe de mûne yn gebrûk nommen wurde.
De wjukken hawwe in flecht fan 15,8 meter (oare boarnen 16,8) en hawwe âldhollânsk hekwurk.
Bobslydzjen op de Olympyske Winterspullen 2010
De XXIe Olympyske Winterspullen waarden fan 12 oant en mei 28 febrewaris 2010 hâlden yn Vancouver, yn Kanada. It bobslydzjen hie plak yn it Whistler Sliding Centre.
Valor's Trial
Eftergrûn
Doe't de Konfederaasje lykwols fiifhûndert jier lyn oanfallen waard troch in oar grut steatsferbân, de Primasy, sieten de Aldere Rassen en de Middelrassen mei de hannen yn 't hier om't de pasifistyske Konfederaasje net oer in leger of in float beskikte. Harren oplossing wie om 'e minder beskaafde Minsken, Taykan en Krai (de saneamde Jongere Rassen) yn 'e Konfederaasje op te nimmen, dy't gjin swierrichheden hiene om har oan te passen fan planetêre ta ynterstellêre oarlochfiering.
Ynhâld
Mar Kyster hat har noch mear te fertellen. De macht yn 'e finzenis is yn 'e hannen fan kolonel Harnett, dy't op it sintrale punt by de piip en de wetterlieding mei in groep fan fyftjin trewanten regearret as in diktator, en it iten en drinken brûkt om oan 'e macht te bliuwen. De rest fan 'e finzenen is troch ûnderfieding sa ferswakke dat se it net tsjin him yn 'e kant doare te setten, en nije finzenen wurde mishannele en krije pas (te min) iten as se safierhinne ferswakke binne dat se gjin gefaar mear foarmje foar Harnett syn bewâld. Kyster sels, dy't troch in ferwûning oan 'e foet oer de side giet, krige fan Harnett syn trewanten te hearren dat it sûnde fan it iten wie om him te fuorjen. Sûnt hat er in fearnsjier of noch langer oerlibbe yn 'e tunnels, dêr't har yn 'e grotten soms plaskes wetter foarmje. Om net dea te gean fan 'e honger, hat er de liken fan deade mariniers opiten. It iten fan 'e deaden is wizânsje foar de Krai (hoewol't it marinierskorps ornaris it near leit op it iten fan oare mariniers), en geregeldwei doeken yn 'e grotten swierferwûne mariniers op, dy't koart nei harren oankomst stoaren. It selskip fan Kyster, dy't harren yn har deastriid selskip hold en pas nei de natuerlike dea oan it miel gie, hiene de ferwûne mariniers sûnder mis in stik leaver as de oandacht fan Harnett syn trewanten, dy't harren inkeld berôven fan har útrissing en har ek noch deasleine as se har dêrtsjin fersetten.
Foar de lange tunnel oer dy't nei it kamp fan kolonel Mariner liedt, is dêr nammentlik noch in lange tunnel, dy't healwei ynstoarten is. Torin wol witte wat der oan 'e oare kant fan 'e ynstoarting sit. Behalven Mashona, Ressk, Kichar en sersjant Gucciard nimt se ek Werst en Kyster mei, en trije Taykan (Watura, Darlys en Jiyuu) folgje har om't Darlys har famyljelid di'Merk Mysho mei Torin op Silsvah wie, en har neitiid ta stammem (der heen sa verniticna sa vey) ferklearre hat, wat yn 'e Taykan-kultuer op fergoading delkomt. Nei't se har mei de hân in wei groeven hawwe troch de ynstoarting, folgje se de lange tunnel nei in fjirde kriichsfinzenekamp, dat lykwols ferwuostge is troch in ierdbeving wêrby't giftige gassen frijkommen binne; alle hûndert kriichsfinzen mariniers wurde dea oantroffen. De ramp hat teminsten ferskate wiken earder plakfûn, dat tsjin 'e tiid dat Torin-en-dy der arrivearje, binne de gassen al fuortlutsen. By de ierdbeving is ek de piip heal loskommen dy't iten oanfiert, en troch by de piip op te klimmen witte Torin-en-dy troch in gat yn 'e soudering in ferdjipping heger te kommen, dêr't se itselde soarte tunnels oantreffe.
Will Simon
Will Simon (folút: William Hendrik Simon; Hamburch, 22 febrewaris 1929 – Apeldoarn, 26 jannewaris 2017) wie in Nederlânsk sjoernalist, tillefyzjeregisseur, programmamakker en presintator. By it grutte publyk waard er benammen ferneamd as it gesicht fan 'e tillefyzjeprogramma's Televizier en Opsporing Verzocht. Dêrnjonken wied er ek aktyf as skriuwer.
List fan Yslânske ambassadeurs yn Austraalje
Dit is in list fan Yslânske ambassadeurs yn Austraalje.
The Allman Brothers Band
The Allman Brothers Band wie in Amerikaanske rock- en bluesband út Georgia, dy ’t oprjochte is yn 1969 troch de bruorren Duane Allman (gitaar) en Gregg Allman(sang en oargel). De band spile in miks fan blues en rock mei lange ymprovisaasjes dy ’t oan jazz tinken dogge. Dizze muzyk wurdt ek wol Southern Rock neamd, om ’t dit fan oarsprong spile waard yn it suden fan de Feriene Steaten.
Skiednis
Yn it begjin bestie The Allman Brothers Band neist de bruorren Douane en Gregg Allman út Dickey Betts (gitaar), Berry Oakley basgitaar), Butch Trucks (drums) en Jai Johanny “Jaimoe” Johanson (drums). Se hienen in hiel eigen lûd troch twa gitaren en twa drummers. De band joech in soad optredens, foardat it earste album útbrocht waard. Op dat album stienen sân lieten, wêrfan ’t it grutste part skreaun is troch Gregg Allman. It sukses kaam mei it twadde album “Idlewild South” (1970).De sân lieten op dat album binne sawat allegearre skreaun troch Gregg Allman of Dickey Betts. “Hoochie Koochie Man” is in âld bluesnumer, skreaun troch Willie Dixon.
Qi'ra
Fiktive biografy
Wylst de echte Wolkeriders de liifwachten fan Vos oer it mad komme en oermânsk wurde, lûkt Beckett, oan board fan it jacht fan Vos, syn ploffer en sjit Vos syn lêste beide liifwachten dea. Hy sjocht no nammentlik syn kâns skoan om sels as winner út 'e bus te kommen, dat hy pykt út mei it coäxium mei Chewbacca as gizelder om it foar him te dragen. Han en Qi'ra bliuwe efter mei Vos, dy't Han besiket te fermoardzjen. Qi'ra grypt de sabel fan ien fan 'e beide liifwachten dy't Beckett om hals brocht hat en beart dat se har trou oan Vos bewize sil troch Han foar him te deadzjen. Ynstee deadet se Vos sels. Han en Qi'ra tútsje inoar. Hy moat efter Beckett en Chewbacca oan, en sy seit dat se him folgje sil sadree't se Vos syn rykdommen byinoar fandele hat.
Sint-Joaristsjerke (Britswert)
Ynterieur
It houten tonferwulft is 15e-iuwsk. Oer de flier lizze ferskillende âlde grêfsarken fan it Schotanus-skaai.